आशीष ने कहा, “हां, मुझे चयनकर्ता बनाया गया था, लेकिन अब मैं इस पद से हट गया हूं। मैं थोड़े समय के लिये चयनकर्ता रहा और इसके लिये कोई आधिकारिक पत्र भी जारी नहीं किया गया था। मैं बीसीए के कहने पर ही सिलेक्टर बना था।” खबरें आ रही थीं कि आशीष को उनके विधायक पिता के कारण राज्य की सीनियर टीम में चुना गया है, लेकिन आशीष ने इस बात पर कहा कि मैं आपको बता दूं कि जब मैं झारखंड के लिए रणजी ट्रॉफी में खेला था, तब भी मेरे पिता विधायक थे, इसलिए यह कैसे मायने रखता है। मैं अब भी क्लब क्रिकेट में सक्रिय हूं। बिहार क्रिकेट की घरेलू क्रिकेट में वापसी हुई है और मैं सीनियर टीम के लिए खेलना चाहता हूं। हमें खिलाड़ियों से छीछालेदर करने के बजाय इस पर गर्व करना चाहिए कि बिहार फिर से रणजी ट्रॉफी में खेलेगा।”